Kendelse afsagt af Rettens præsident den 25. oktober 2018 –

JPMorgan Chase m.fl. mod Kommissionen

(Sag T-420/18 R)

»Særlige rettergangsformer – konkurrence – Euro Interbank Offered Rates (Euribor) – Euro Interest Rate Derivatives (EIRD) – afslag på begæring om fortrolig behandling af en afgørelse om konstatering af en overtrædelse af artikel 101 TEUF – princippet om uskyldsformodning – begæring om foreløbige forholdsregler – fumus boni juris foreligger ikke«

1. Særlige rettergangsformer – udsættelse af fuldbyrdelse – foreløbige forholdsregler – betingelser – fumus boni juris – uopsættelighed – alvorlig og uoprettelig skade – kumulativ karakter – afvejning af samtlige interesser i sagen – rækkefølge for undersøgelse og metode til efterprøvelse – skønsbeføjelse for dommeren i sager om foreløbige forholdsregler – bedømmelse i tvister vedrørende beskyttelse af fortrolige oplysninger – betingelsen om fumus boni juris ikke opfyldt (Art. 256, stk. 1, TEUF, art. 278 TEUF og art. 279 TEUF; Rettens procesreglement, art. 156, stk. 4) (jf. præmis 13-16, 20-23, 26 og 31)

2. Særlige rettergangsformer – betingelser for antagelse til realitetsbehandling – stævning – formkrav – angivelse af grunden til, at de begærede foreløbige forholdsregler umiddelbart forekommer berettiget – ingen fremstilling af retlige søgsmålsgrunde i stævningen – generel henvisning til andre skriftlige indlæg – afvisning (Art. 278 TEUF og 279 TEUF; Rettens procesreglement, art. 156, stk. 4 og 5) (jf. præmis 18 og 19)

3. Konkurrence – administrativ procedure – tjenestehemmelighed – fastlæggelse af oplysninger, der er omfattet af tavshedspligten – kriterier – interesser, som kan skades ved offentliggørelsen af oplysningerne, og som er beskyttelsesværdige – afvejning mellem den almene interesse i åbenheden af en EU-handling og legitime interesser imod udbredelsen – en virksomheds interesse i, at visse oplysninger om dens adfærd ikke afsløres – interesse, der ikke er særligt beskyttelsesværdig hvad angår virksomheder, der har deltaget i en overtrædelse af EU’s konkurrenceregler (Art. 101 TEUF; Den Europæiske Unions charter om grundlæggende rettigheder, art. 41; Rådets forordning nr. 1/2003, art. 7, 23, 28 og 30) (jf. præmis 33-35, 37 og 38)

4. Konkurrence – bøder – beslutning om pålæggelse af bøder – indhold – mulighed for inddragelse af faktiske konstateringer – Kommissionens bedømmelse (Art. 101 TEUF; Rådets forordning nr. 1/2003) (jf. præmis 36)

5. Konkurrence – administrativ procedure – tjenestehemmelighed – fastlæggelse af oplysninger, der er omfattet af tavshedspligten – historiske oplysninger – ikke omfattet – oplysninger, der ikke kan anses for hemmelige eller fortrolige (Art. 101 TEUF og 339 TEUF) (jf. præmis 85)

Angående

Søgsmål anlagt i henhold til artikel 278 TEUF og 279 TEUF med påstand om dels udsættelse af gennemførelsen af Kommissionens afgørelse C(2018) 2745 final af 27. april 2018 om de indsigelser mod videregivelsen af oplysninger ved offentliggørelse, som JPMorgan Chase & Co., JPMorgan Chase Bank, National Association og J.P. Morgan Services har fremsat på grundlag af artikel 8 i afgørelse 2011/695/EU vedtaget af formanden for Europa-Kommissionen den 13. oktober 2011 om høringskonsulentens funktion og kompetenceområde under behandlingen af visse konkurrencesager (sag AT.39914 – rentederivater i euro (EIRD)), dels om, at Kommissionen pålægges at afholde sig fra at offentliggøre afgørelse C(2016) 8530 final af 7. december 2016 om en procedure i henhold til artikel 101 TEUF og artikel 54 i aftalen om Det Europæiske Økonomiske Samarbejdsområde (sag AT.39914 – rentederivater i euro (EIRD)).

Konklusion

1) Begæringen om foreløbige forholdsregler tages ikke til følge.

2) Kendelsen af 11. juli 2018, JPMorgan Chase m.fl. mod Kommissionen (sag T-420/18 R), ophæves.